04/02/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Bases específicas da asistencia económica a concellos: procedemento Subtel SAEM-INFORMES

ANUNCIO Bases específicas da asistencia económica a concellos: Procedemento Subtel SAEM-INFORMES O Servizo de Orzamentos e Asistencia Económica a Concellos e demais entidades locais ten como obxectivo, tal e como sinala o seu Regulamento orgánico, “calquera tipo de asesoramento económico-financeiro (contestación de consultas, comunicacións e visitas informativas, redacción de informes, estudos, ditames e propostas de resolución de índole económica)”, baixo os principios básicos de supletoriedade ou complementariedade así como o de petición municipal. O asesoramento económico-financeiro e orzamentario prestarao o persoal do servizo en función das súas dispoñibilidades persoais, -agás que a peculiaridade da cuestión formulada requira un ditame de expertos alleos-, e versará entre outras sobre materias tales como xestión orzamentaria, fiscalización de expedientes de contratación, colaboración e asistencia nos expedientes relativos a plans económicos financeiros e plans de saneamento, colaboración en materia de control financeiro e, en xeral, todas as referidas ao exercicio da actividade económica orzamentaria. Do mesmo xeito procederase ao mantemento e actualización dos contidos do Portal WEB SAEM Deputación da Coruña. Coa finalidade de homoxeneizar os procedementos das solicitudes de asistencia económica dos Concellos diferenciando as consultas en función da súa natureza, de forma que permita deixar constancia en todo caso dos seus contidos e pronunciamentos, arbítranse os seguintes procedementos: a) Procedemento específico e singular en SUBTEL (SAEM-INFORMES): Solicitude de informes na área de colaboración económico-financeira e orzamentaria, respecto de asuntos de especial transcendencia ou complexidade que requiran a formalización da resposta mediante a emisión dun informe específico. b) Procedemento Proactivanet CAU: Procedemento para a solicitude de pronunciamento por parte do SAEM sobre consultas que non requiran da formalidade dun expediente administrativo, pero respecto das que se demande a colaboración e asistencia da Deputación para a resolución de dúbidas ou como fixación de criterios interpretativos da propia Deputación provincial sobre diversas materias neste ámbito. É por isto polo que dende este Servizo considérase conveniente para unha adecuada e áxil utilización destes canles procedimentais, realizar entanto non se proceda á actualización do Regulamento orgánico provincial de Asistencia a Concellos, a seguinte proposta de aprobación dunhas instrucións ou bases específicas que regulen e faciliten a tramitación dos procedementos deseñados: “Servizo de Orzamentos e Asistencia Económica a Concellos Aprobación dos procedementos para a tramitación electrónica das actuacións de Asistencia Económica a Concellos na plataforma SUBTEL En aplicación do establecido na Lei 39/2015, do 1 de outubro, do procedemento administrativo común das administracións públicas (LPAC), habilítase a tramitación electrónica dos procedementos de asistencia económica ás entidades locais da provincia da Coruña a través da plataforma SUBTEL, mediante o seguinte procedemento: – SAEM-INFORMES: Solicitudes de emisión de informes en materia económica-financeira e orzamentaria para entidades locais, respecto de asuntos de competencia municipal de especial transcendencia ou complexidade que requiran a formalización da resposta mediante a emisión dun informe específico. INSTRUCIÓNS DO TRÁMITE PROCEDIMENTAL (SAEM-INFORMES) 1.–OBXECTO. Regular o procedemento de tramitación electrónica, a través da plataforma SUBTEL, dos expedientes de solicitude de Asistencia Económica iniciados a instancia dos concellos e outras entidades locais da provincia. O presente procedemento restrínxese ás solicitudes de informe en materia económico-financeira que pola súa especial complexidade ou natureza requiran da emisión dun informe “ad hoc”. Quedan excluídas as restantes consultas de trámite ou solicitude de ditames, criterios ou orientacións interpretativos, e outros similares, que se tramitarán mediante a xestión dunha incidencia no programa Proactiva (CAU) da Deputación provincial ao dispor dos concellos.2.–SUXEITOS. Os concellos da provincia da Coruña e as entidades sub ou supramunicipais de ámbito local, en calidade de solicitantes; o Servizo de Orzamentos e Asistencia Económica a Municipios (SAEM) da Deputación da Coruña, en calidade de prestatario dos servizos.3.–NATUREZA DOS SERVIZOS QUE SE VAN PRESTAR. A prestación dos servizos de asistencia económica aos concellos veñen reguladas pola seguinte normativa: – Lei 7/1985, do 2 de abril, de bases de réxime local, artigos 36 b) e c). – Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. – Real decreto 424/2017 do 28 de abril, polo que se regula o réxime xurídico do control interno nas entidades locais do sector público local. – Regulamento de asistencia técnica, xurídica e económica aos municipios da provincia da Coruña, aprobado por Decreto do 11 de outubro de 1988 e publicado no BOP núm.245, do día 25 de outubro de 1988.4.–PROCEDEMENTO. De acordo co establecido no mencionado Regulamento de asistencia técnica, económica e xurídica a municipios da provincia da Coruña (RATEXM), o procedemento para a tramitación das solicitudes trasladado ao ámbito da administración electrónica, será a seguinte: 1.–A entidade local solicitante xerará en SUBTEL a súa petición en formato PDF, que deberá estar asinada electronicamente pola Alcaldía ou Presidencia da entidade local, ou concelleiro/a delegado/a, dirixida ao presidente da Corporación provincial.2.–Recibida a petición de asistencia, disporase o pase á unidade de Asistencia Económica a Municipios correspondente.3.–Analizado o asunto, o Servizo de Orzamentos e Asistencia Económica a Municipios poderá: a) Entender que non procede a actuación solicitada: No suposto que dende o Servizo de Orzamentos e Asistencia Económica a Municipios no se considere adecuada a utilización deste procedemento de SUBTEL para a tramitación da solicitude segundo a natureza da consulta, comunicarallo ao Concello mediante a plataforma SUBTEL, con indicación do procedemento adecuado para a súa tramitación (Proactivanet, mediante a xeración dunha incidencia a través do CAU ou ben mediante a indicación do servizo que poderá asesoralo), e dando por rematado o procedemento a través da Plataforma SUBTEL. b) Requirir da entidade solicitante a ampliación de información ou documentación complementaria a través da plataforma SUBTEL. Neste caso, a entidade solicitante incorporará a SUBTEL unha copia da totalidade dos documentos que integre ao correspondente expediente solicitado, co fin de que o Servizo de Asistencia Económica a Municipios poida tramitar axeitadamente o asunto de que se trate. Como no caso anterior, a referida documentación deberá ser subministrada en formato PDF e estará asinada ou compulsada dixitalmente pola Secretaría da Entidade ou por persoal técnico competente, segundo o caso. c) Emitir o informe de asesoramento económico ou realizar a actuación solicitada, incorporándose a documentación ao expediente en SUBTEL: o Servizo de Orzamentos e Asistencia Económica a Municipios emitirá o correspondente informe, sen prexuízo das singulares consideracións establecidas no regulamento orgánico cando a peculiaridade da cuestión formulada requira un ditame de expertos alleos. BÍN OFCIAL DA PROVINCIA DA 5.–VIXENCIA. Os presentes procedementos permanecerán vixentes dende o día seguinte ao da súa publicación no BOP ata o 31 de decembro de 2019, prorrogándose posteriormente por períodos anuais, salvo que se decida a súa modificación. A Coruña, 29 de xaneiro de 2019. O Presidente, O Secretario Xeral, Valentín González Formoso José Luis Almau Supervía